ЕЛЧĔК МУНИЦИПАЛЛĂ ОКРУГĔН АДМИНИСТРАЦИ ТЕРРИТОРИЙӖСЕНЕ ХӐТЛӐХ КӖРТЕС ТАТА АТАЛАНТАРАС ЕНӖПЕ ӖҪЛЕКЕН УПРАВЛЕНИН КӖÇӖН ТАЯПА ТЕРРИТОИ ПАЙӖН 2024 ÇУЛТА ТУСА ИРТЕРНӖ ТАТА 2025 ÇУЛТА ТУМАЛЛИ ӖÇСЕМ.

Кӗçӗн Таяпа территори уйрăмĕ 6 яла пӗрлештерет: Кĕҫĕн Таяпа, Таяпа Энтри, Каркалар, Кĕҫĕн Патреккел, Петровка, Çĕнĕ Тӱскел. Пӗтӗм çӗр лаптăкӗ **5 416** га, ӗçлесе илекен çӗр лапăкӗ - **5 198** га. Пурӗ **718** хуçалăх, вăл шутра **402** хуçалăхра çынсем пăрмаях пурнаççӗ, **316** хуҫалăхра вăхăтлă ҫеҫ пурăнаҫҫĕ е пушă.

Ял тăрăхĕнче **1 307** çын пурăнать, пăрмаях пурăнакансем **951** çын, вăй питти çынсем -**748** ҫын, пенсионерсем – **434**, ачасем – **125 (**ялсенче пурăнакансем -75), республика тулашне ӗçлеме çӱрекенсем - **38**, уйрăм предпринимателсем - **29**, харпăрхăйшĕн ĕҫлекесем - 38, нумай ачаллă çемьесем - **7**, пӗччен пурăнакан ватăсем – **21**. Çакна асăнса хăвармалла: 2024 ҫула эпир «Çемье ҫулталăкĕ» ятпа иртертĕмĕр. Пирĕн территори уйрăмĕнче пĕлтĕр çулталăк пуçламĕшĕнче **27** мăшăр 50 ҫул тата ыларах пурăннисем пулнă пулсан, çулталăк вĕçне 24 çемье юлнă. Кăçал 7 çемьен 50 çулхи, 1 ҫемьен 55 ҫулхи çемье юбилейĕ.

Администрацинче **3** çын ĕҫлет, вӗсенчен пӗри çар учётне тытса пырать. Вӗсем ял тăрăхӗнчи тӗрлӗ ӗçсене йĕркелесе пынă: **505** справка хатĕрленĕ, **69** тĕрлĕ организацисене ҫырусемпе тухнă, хуравсем панă. Ял ҫыннисенчен килнĕ **2** ҫырăва пăхса тухса вăхăтра хурав панă. Тĕрлĕ банксене хуҫалăх кĕнеки ҫинчен **12** выписка ҫырса хатерленĕ.

Кӗçӗн Таяпа территори пайĕнче иртнӗ ҫул **311** ҫын ҫар учетĕнче тӑнӑ пулсан, паянхи куна запасра тӑракан граждансем - **273**, **2** ачана малтанхи учета илнӗ, **1** ҫамрăка салтака ăсатрăмăр, паянхи куна вӑл Раҫҫей ҫарĕнче службăра тăрать. Афганистан вӑрҫинче **12**, Чечня вӑрҫинче **15** салтак пулнӑ, Чернобыльти атӑмла электро станции ҫинчи аварисене пӗтерес ӗҫе **1** ҫын хутшӑннӑ. Паян пирӗн Украинӑри ятарлӑ ҫар операцине хутшӑнаканскерсем, хӑйсен ҫар тивӗҫне пысӑк яваплӑхпа пурнӑҫлаҫҫӗ, — пирӗн вӑхӑтри чӑн-чӑн геройсем вӗсем пирӗн пурӗ 18. Хальхи вӑхӑтра 13 яш Украинӑра ҫар задачисене пурнӑҫлать. Эпир хамӑрӑн ачасен паттӑрлӑхӗпе, хӑюлӑхӗпе мухтанатпӑр! Эпир вӗсене ӗненетпӗр, пирӗн ҫӗршыв шанчӑклӑ алӑра пулнине пӗлетпӗр! Ашшĕ-амăшĕ, тăванĕсем, юлташĕсем ятарлă ҫар операцинчи ентешсемпе ҫыхăну тытса тăни, отпуска килсен вĕсемпе тĕл пулса калаҫни, вĕсене гуманитари пулăшĕвĕ пани, йывăр вăхăтра вĕсене пăртак та пулин пулăшу парать пуль тесе шутлатпăр. Паянхи куна пӗр каччӑ отпускра, тепӗр каччӑ яла ыран ҫитет.

 Çакна асăнса хăвармалла: Пирӗн ҫӗршыв истори тӑршшӗпех чи йывӑр вӑхӑтсенче паттӑрлӑх кӑтартнӑ паттӑрсемпе яланах мухтанать. Кӑҫалхи ҫула эпир Тӑван ҫӗр-шыв хӳтӗлевҫисен, Чӑваш Республикинче Ҫӗнтерӳ тата патриотлӑх ятпа ирттеретпӗр. Тата пурте пӗлетпӗр кӑҫал Аслӑ Аттелӗх вӑрҫи пӗтни 80 ҫул тултарнине паллӑ тӑватпӑр, ҫак Ҫӗнтерӳ уявне ял халӑхӗпе пӗрле чыслӑн тивӗҫлӗн иртерсе ярар.

**Демографи пăхса тухас пулсан:**

 2023-мӗш çулта та 2024 ҫулта та пирĕн тăрăхра Елчӗк ЗАГСӗн кӑтартӑвӗ тӑрӑх пĕр ача та ҫуралман, анчах та Таяпа Энтри ялӗнче чӳк уйӑхӗнче пӗр ача (Эвелина) ҫуралнӑ. Пĕлтӗр 22 çын вилнӗ тата 10-шне ытти ялсемпе хуласенчен илсе килсе пытарнă (Кĕҫĕн Таяпа-15, Таяпа Энтри -12, Каркалар-5, Кĕҫĕн Патрекелпе Петровка-1), пӗр мăшăр ҫемье ҫавăрнă, 90 çулпа пыраканнисем тата аслăраххисем 21, вӗсенчен 4-шӗ арçынсем. (Евдокимова Анисия Антоновнапа Скворцова Анастасия Ефимовна 100 ҫулхи юбилейне паллӑ турӗҫ). Администраципе культура ӗçченĕсем юбилярсене саламсем çитерсе савăнтарнă.

 Пушар машини тытса тăма кашни хуҫалăхран 350 тенкĕ укҫа пуҫтаратпăр. Пурĕ – **124 800,00** тенкĕ пуҫтарăннă. Водитĕлӗн ĕҫӗсене туса пыракана ҫулталӑкне  **96 000** тен., бензин илсе - **18 518,00** тен., машина юсаса – **13 060,00** тен. пӗтернӗ. Пӗтерни **127 578,00** тенкӗпе танлашать.

Ял тăрăхӗнче 7 шыв башни, вӗсенчен **489** хуçалăх шыв илет (255+187+47), ыттисем килти тарасасенчен тата ҫăлкуҫсенчен илеҫҫĕ. Паянхи куна 5 шыв башни тĕпрен юсанă хыҫҫăн ĕҫлет. Шывпа тивĕҫтерекен башньăсене хамăр вăйпа тытса тăратпăр, тăкакĕсем паллах сахал мар. Шывшăн укҫа ҫын пуҫне -150 тен., ĕнешĕн -70 тен., пăру, сурăх, качака - 25 тен, лаша - 35 тен. тӳлетпĕр. Ҫулталӑк хушшинче пурӗ 777 643,39 тенкӗ пуҫтарӑннӑ. Светшăн – 560 196,40 тенкĕ, шыв башнисене пăхса тăракансене ӗҫ укҫи -138 200,00 тенкĕ, юсав ӗҫӗсен тӑкакӗ – 59 246,99 тенкӗ. Тата çакна асăнса хăварам: пăсăлсан, вансан кĕске вăхăтрах юсаса, туса хунă ĕҫре хутшăнакансене хамăр ятран тата шывпа усӑ куракансен ячĕпе тав тӑватпӑр.

**Социаллă объктсем:**

 2 культура çурчӗ, 2 ял библиотеки 3 фельдшерпа акушер пункчӗ, 1 почта пайӗ, 4 лавкка, 1 памятник, 3 обелиск. Вĕсен йĕри-тавра яланах тирпей-илем хуçаланать.

Ял тăрăхĕнче пурăнакансем «Сад памяти», «Посади дерево», «Зеленая весна» «Вода России» акцисене хастар хутшăнса урамсене, ҫыран хĕррисене тирпей – илем кĕртнĕ. Кĕҫĕн Таяпа ялĕнче Нижняя урамĕ ҫывăхĕнчи ҫырана ҫĕвĕпех тасатма тиврĕ. Кашни ялтан эрнене пĕрре мусор тиесе тухса каяҫҫĕ. Хĕллехи кун урамсене юртан тасатса тăнă.

Çĕнĕ ҫула та хамăр кил-ҫуртсене илемлетсе кĕтсе илесси йăлана кĕчĕ, ҫак ĕҫе ялсенчи чылай хуҫалăхсем хутшăнаҫҫĕ, муниципаллӑ округри конкурса хутшăнса Кӗҫӗн Таяпа культура ҫурчӗ тата Муллинсен ҫемьи малти вырăнсене ыйшăнчӗҫ.

Иртнĕ ҫулта Кӗҫӗн Таяпри Комсомольская урама **347 215** тенкӗ те **97** пслӑхвак чул сарнă.

Кĕҫĕн Патреккел ялĕ ҫумĕнчи 65 сотый ҫĕр ҫинче борщевика тасатнă.

Пуҫаруллă бюджет программи вырăнта курăмлă ĕҫсем пурнăҫлама май парать. **2024 çулта территори уйрăмĕ ҫак программăна хутшăнса:**

- Кĕҫĕн Таяпа ялĕнчи масар ҫине **737 952,00** тенкĕлĕх пӳрт лартнӑ (халăхран пухăннă укҫа 95 000 тенкĕпе танлашать).

- *Кĕҫĕн Таяпа* ялĕнче Молодежная урама **589 806,00** тенкĕлĕх вак чул сарнă (халăхран пухăннă укҫа 70 777,00 тенкĕпе танлашать).

- Таяпа Энтри ял клубне – **1 246 130,00** тенкĕлĕх газ кӗртнӗ (халăхран пухăннă укҫа 124 616 тенкĕпе танлашать);

- Таяпа Энтри ял клубне – **516 930,00** тенкĕлĕх ӑшӑ кӗртнӗ, юсав ӗҫӗсем тунӑ. (халăхран пухăннă укҫа 62 032,00 тенкĕпе танлашать);

- Таяпа Энтри ялĕнче масар ҫине каякан ҫула – **701 722,00** тенкĕлĕх вак чул сарнă (халăхран пухăннă укҫа 84 206,64 тенкĕпе танлашать);

- Таяпа Энтри ялĕнче производство базисем патне каякан ҫула масар ҫине каякан ҫулпа сыпӑнтарса – **964 799,00** тенкĕлĕх вак чул сарнă (Петров А.В. хресчен фермер хуçалăхĕ хывнӑ укҫа 115 776,00 тенкĕпе танлашать);

- Таяпа Энтри ялĕнче Арманкас урамĕнчи икӗ урама пӗрлештерекн пралуканна - **162 940** тенкĕлĕх вак чул сарнă (халăхран пухăннă укҫа 19 553 тенкĕпе танлашать);

- Карклар ялĕнче ача-пӑчапа спорт лапамӗ – **436 404,00** тенкĕлĕх туса лартнӑ. (халăхран пухăннă укҫа 52 500 тенкĕпе танлашать);

- Карклар ялĕнче масар йӗри тавра – **1 062 558,00** тенкĕлĕх карта тытнӑ. (халăхран пухăннă укҫа 127 507,00 тенкĕпе танлашать);

- Ҫӗнӗ Тӳскел ялĕнче Зеленая урамри çула **– 1 237 984,00** тенкĕлĕх вак чул сарнă (халăхран - Кирилловсем тата Портновсем хунă укҫа 148 558,08 тенкĕпе танлашать);

- Ҫӗнӗ Тӳскел ялĕнче Зеленая урамри ҫутта **– 106 334,00** тенкĕлĕх кӗртнӗ (Кирилловсемпе Портновсем хунă укҫа 12 760 тенкĕпе танлашать);

Пӗлтӗр пурӗ **7 763 559** тенкĕллĕх 11 проекта ӗҫе кӗртрӗмӗр. (80% республика, 8% округ, 12% ял çыннисем).

Ял тăрăхĕнче 10 хресченпе фермер хуçалăхĕ, 3 ял-хуçалăх предприятийĕ, 2 выльăха пусса тирпейлекен цех ĕçлет.

Хресченпе фермер хуçалăхӗсем: Головин Б.П. -789 га, Петров А.В. – 638 га, Тетмуков Ю.А. –287 га, Щипцов В.Н. - 76 га, Гладков А.Г. - 72 га, Шадриков А.Ф. – 67 га, Викторов А.Ю. – 50 га, Галкин В.И. – 31 га, Шашкова Л.В. – 31 га, Севриков А.В. - 26 га. Харпăрхăйшĕн ĕҫлекен Зайламов А.П. – 32 га. Хуçалăх предпрятисем: «Авангард» яваплă обществи - 1 310 га, ЗАО «Прогресс» хупă акционер обществи - 644 га, «Урожай» яваплă обществи -84 га çинче тĕш- тырă, утă, пахча- çимĕç туса илеççĕ.

Килти хуҫалăхсене пăхса тухсан кăҫалхи январь уйăхне Кĕҫĕн Таяпа территори уйрăмĕнче 414 шултра мăйракаллă выльăх, вĕсенчен 175 ĕне, пĕлтĕр 227 ĕне пулнă (Кĕçĕн Таяпа - 96, Таяпа Энтри - 41, Каркалар - 27, Çĕнĕ Тӱскел - 11), лаша - 20, 6 сысна, сурăхсемпе качакасем – 675 пуҫ. (2023-584 пуҫ).

Çавăн пекех Кĕçĕн Таяпа активистсемпе пĕрле ял тăрăхĕнче, округра, республикăра иртекен спорт тата культура мероприятийĕсене хастар хутшăнса пычĕ. Асăнса хăвармалла: территори уйрăмĕ пĕлтĕр ытти территори пайĕсем хушшинче спорт кӑтартӑвӗсем тӑрӑх 2 – мĕш вырăн ыйшăнче. Унта хутшăннисене пурне те питĕ пысăк тав. Тата пирĕн территори уйрăмнче хастар та пултаруллă ҫамрăксем пур. Чăваш Республики Пуҫлăхĕн хушăвĕпе Симакова А.Н. ҫулсерен паракан стипендине илме тивĕҫрĕ.

**Кăçалхи, 2025- мĕш çула лартнă тĕллевсем:**

Ял-тăрăхĕнчи масарсемпе памятниксене тирпей-илем кӳртесси;

Кĕҫĕн Таяпа ялĕнчи Комсомольская урамма вак чулпа çул сарасси;

**Çавăн пекех «Вырăнти пуҫаруллă бюджет» программăпа 17 проекта ĕçе кĕртмелле.**

 Кĕçĕн Таяпа ялĕнче кивӗ масар ҫине **1 407 409,02** (1 125 927,00+139 482,02+142 000,00) тенкĕллĕх карта тытмалла;

Садовая урамма  **1 081 991,68 (**865 593,00+97 398,68+119 000,00) тенкĕлĕх вак чул сармалла;

Новая урампа Молодежная урама сыпӑнтаракан пралкасене **923 569,72** (738 856,00+91 713,72+93 000,00) тенкĕлĕх вак чул сармалла;

Зеленая урамран масар патне ҫитекен ҫула **720 388,07** (576 310,00+64 078,07+80 000,00) тенкĕлĕх вак чул сармалла;

Пысӑк калӑпӑшлӑ мусорсене хума контейнер **174 804,70** (139 844,00+17 480,70+17 480,00) тенкĕлĕх лартмалла.

 Березовая урамри шыв башни патне пӳлӗм **119 380,81** (95 504,64+11 876,17+12 000,00) тенкĕлĕх лартмалла.

 Таяпа Энтри ялĕнче: Ял варринчи ҫырмана **2 638 260,00** (2 110 608,00+262 652,00+265 000,00) тенкĕллĕх тасатмалла;

Йӑлмкас урамӗнчен тухса каякан ҫӗр кӗпере юсаса вак чул **622 517,54** (498 014,04+62 003,50+62 500,00) тенкĕллĕх сармалла.

Йӑлӑмкас урамӗнчен производство базисем патне каякан ҫула **514 100,34** (411 280,27+50 820,07+52 000,00) тенкĕллĕх вак чул сармалла;

Шкул патӗнчен Анаткас урамри ҫула **192 258,77** (153 807,00+18 451,77+20 000,00) тенкĕллĕх вак чул сармалла;

Арманкас урамне кӗрекен кӗпер икӗ енне **178 453,78** (142 763,00+17 690,78+18 000,00) тенкĕллĕх карлӑк тытмалла;

Пысӑк калӑпӑшлӑ мусорсене хума контейнер **174 804,70** (139 843,00+17 480,70+17 481,00) тенкĕлĕх лартмалла;

 Анаткаспа Поселковая урамсем хушшинчи вар урлӑ каҫкӑҫа **121 854,00** (97 483,00 +11 371,00+13 000,00) тенкĕллĕх тӗпрен юсамалла.

 Карклар ялĕнче Пионерская урамри ҫула тата Пионерскаяпа Садовая урама пӗрлештерекен пралкана **881 892,83** (705 514,26+70 578,57+105 800,00) тенкĕллĕх вак чул сармалла.

Кӗҫӗн Патреккел ялĕнче Советская урамри 15 –м$ӗш$ ҫуртран пуҫласа 33–м$ӗш$ ҫурт таран ҫула **125 455,00** (100 364,00+10 091,00+15 000,000) тенкĕллĕх вак чул сармалла.

Петровка ялĕнче масар ҫине **852 143,27** (681 714,00+76 429,27+ 94 000,00) тенкĕллĕх карта тытмалла.

Ҫӗнӗ Тӳскел ялĕнче масар ҫине **364 109,76** (291 287,80+32 821,96+40 000,00) тенкĕллĕх карта тытмалла.

Çак ĕҫсене йĕркелесе ертсе пынă ҫĕрте хутшăннă ентешсене пурте те хамăр енчен тата ял йыш ячĕпе тав сăмахĕ калатпăр.

Паллах, малалла та пирĕн ĕçлемелли нумай. Ял-халăхĕпе, округ пайсен ертӳçисемпе килĕштерсе ĕçлесессĕн, эпир палăртнă тĕллевсене пурнăçланасса шанатпăр.

Пуне те итленĕшĕн тав.